b'\n_START_ARTICLE_\nD\xc5\xbeuboks\n_START_PARAGRAPH_\nD\xc5\xbeuboks (iz angle\xc5\xa1ke besede jukebox) je naprava za predvajanje glasbe, ki je vrhunec popularnosti do\xc5\xbeivela med leti 1940 in 1950. Deluje tako, da uporabnik vanjo vstavi kovance in izbere pesem, za katero \xc5\xbeeli, da se predvaja. Klasi\xc4\x8dna razli\xc4\x8dica jukeboxa je imela gumbe in \xc4\x8drke, s kombinacijo katerih je bilo mo\xc5\xbeno predvajanje dolo\xc4\x8dene pesmi. D\xc5\xbeuboksi so bili obvezna oprema lokalov in restavracij v tistem \xc4\x8dasu, saj je \xc5\xbeiva glasba predstavljala precej\xc5\xa1nji stro\xc5\xa1ek. Tako so si gostje \xc4\x8das lahko popestrili s predvajanjem posnete glasbe. _NEWLINE_D\xc5\xbeuboks iz 30. let prej\xc5\xa1njega stoletja je bil v obliki lesene omarice iz fino izrezljanega orehovega lesa. Ta razli\xc4\x8dica je sicer izgledala precej prefinjeno, a je bila te\xc5\xbeka in neprakti\xc4\x8dna. V 40. letih se je pojavila razli\xc4\x8dica, narejena iz kombinacije plastike in lesa. _NEWLINE_Dandanes so klasi\xc4\x8dni d\xc5\xbeuboksi redkost. V lokalih namesto tega predvajajo lasten izbor glasbe ali radijski program.'